Държавен вестник, бр. 89, 2017 г., стр. 23

БРОЙ  89	
Д Ъ Р Ж А В Е Н  В Е С Т Н И К 	
СТР.  23  
3. Пълният опис на границите на обекта по 
т. 1, на границите на охранителната зона, пред­
писанията за опазване и картният материал, 
приложение към настоящата заповед, се съхра­
няват в Националния документален архив на 
Националния институт за недвижимо културно 
наследство. Достъпът до тях се осъществява 
чрез регистъра по чл. 68 ЗКН към Националния 
институт за недвижимо културно наследство.
Заповедта може да бъде обжалвана по реда 
на Административнопроцесуалния кодекс пред 
Върховния административен съд.
За министър: 
Ам. Гешева
8290
ЗАПОВЕД № РД-09-718
от 5 септември 2017 г.
На основание чл. 14, ал. 1, т. 2 и чл. 65, 
ал. 1, т. 3 от Закона за културното наследство 
(ЗКН), предложение на директора на НИНКН 
с вх. № 33-00-205 от 3.05.2017 г., становище
на Специализирания експертен съвет по чл. 64, 
ал. 2 ЗКН, отразено в т. 4 на протокол № 66 от 
27.07.2017 г., назначен със Заповед № РД-09-32 от 
21.01.2015 г., изменена със Заповед № РД-09-173 от 
24.03.2015 г., Заповед № РД-09-388 от 20.06.2016 г., 
Заповед № РД-09-531 от 27.07.2017 г. и Заповед 
№ РД-09-359 от 26.06.2017 г. на министъра на 
културата, нареждам:
1. Предоставям статут на обект „Среднове­
ковен манастирски комплекс“ в м. Разкопките, 
с. Воден, община Болярово, с класификация на 
археологическа единична недвижима културна 
ценност и с категория „национално значение“.
1.1. Определям режимите за опазване на 
недвижимата културна ценност, както следва:
1.1.1. Териториален обхват на археологическата 
недвижима културна ценност:
Териториалният обхват на АНКЦ включва 
полигон, определен от 6 точки (А, Б, В, Г, Д, Е) 
с координати:
т. А – X=4591642.594	 Y=9540347.931
т. Б – X=4591695.403	 Y=9540385.499
т. В – X=4591696.012	 Y=9540433.990
т. Г – X=4591642.594	 Y=9540497.083
т. Д – X=4591491.086	 Y=9540522.112
т. Е – X=4591489.216	 Y=9540373.269.
Обща площ – 27,99 дка.
1.1.1.1. Граници на археологическата недви­
жима културна ценност:
Съвпадат с границите/контура на определения 
полигон.
1.1.1.2. Териториален обхват на охранителната 
зона на археологическата недвижима културна 
ценност:
Териториалният обхват на охранителната зона 
на АНКЦ включва полигон, определен от 5 точки 
(1, 2, 3, 4, 5) с координати:
т. 1 – X=4591756.977	 Y=9540279.502
т. 2 – X=4591759.190	 Y=9540455.693
т. 3 – X=4591675.227	 Y=9540554.864
т. 4 – X=4591426.173	 Y=9540596.007
т. 5 – X=4591423.563	 Y=9540388.272.
Обща площ – 56,018 дка.
1.1.1.3. Граници на охранителната зона на 
археологическата недвижима културна ценност: 
Външната граница съвпада с границата на 
описания полигон, вътрешната граница на охра­
нителната зона съвпада с границите на АНКЦ.
1.1.2.1. Предписания за опазване на археоло­
гическата недвижима културна ценност:
Определя се като територия за археологическо 
проучване, консервация, реставрация и експо­
ниране на археологически недвижими културни 
ценности и структури. 
Забраняват се всякакви строителни дейности 
с изключение на изграждане на инфраструктура, 
свързана с експонирането на недвижимите архео­
логически културни ценности или за осигуряване 
на достъп и обслужване на посетителите – защит­
ни покрития, навеси, беседки, информационни 
табла, художествено и функционално осветление, 
погледни площадки, пътеки. 
Всички работи, свързани със социализацията 
на АНКЦ, нарушаващи целостта на земния пласт, 
се извършват задължително под ръководството 
на археолог като спасителни археологически 
проучвания при условията на чл. 161 ЗКН. Про­
ектната документация за цитираните дейности 
се съгласува с Министерството на културата на 
основание чл. 83 и по реда на чл. 84 ЗКН. 
Забранява се засаждането на нова дървесна 
растителност и трайни насаждения с дълбока 
коренова система, както и използването на те­
риторията за пасище.
Забранява се откриването на кариери за до­
бив на подземни богатства и изграждането на 
ветрогенераторни и фотоволтаични паркове и 
площадки.
Забранява се обособяването на сметища и 
изграждането на депа за преработка и съхранение 
на какъвто и да е вид отпадъци.
На територията на археологическата цен­
ност се прилагат дейностите и мероприятията, 
предвидени в действащия ЛУП от 2011 г. на 
ДГС – Елхово. Работите, свързани с наруша­
ване на земния пласт, се извършват задължи­
телно в присъствието на археолог. Когато при 
провеждане на археологически проучвания се 
налага почистване на терена от дървесна и 
храстова растителност, се изисква съгласуване 
с РДГ – Сливен. Забранява се бивакуването и 
паленето на огньове. 
Територията на АНКЦ да се обозначи на 
терена с трайни знаци.
1.1.2.2. Предписания за опазване на охрани­
телната зона на археологическата недвижима 
културна ценност:
Определя се като територия за археологическо 
наблюдение.
Забраняват се всякакви строителни дейности 
с изключение на изграждане на инфраструктура, 
свързана с осигуряване на достъп и обслужване 
на посетителите на обекта.